|  |
| --- |
| Қазақстан Республикасы  Білім және ғылым министрлігінің  «Республикалық қосымша білім  беру оқу-әдістемелік орталығы» РМҚК директорының м.а.  2017 ж. «\_\_\_» \_\_\_\_\_\_\_\_\_ № \_\_\_\_  бұйрығына 5-қосымша |

**«Рухани жаңғыру» бағдарламасын іске асыру шеңберінде**

**«Табиғат айнасы» республикалық интернет-байқауын**

**қашықтықтан өткізу ережесі**

**1. Жалпы ережелер**

1. Мектепке дейінгі, жалпы орта, қосымша, кәсіптік және техникалық білім беру ұйымдары білім алушыларының арасында «Рухани жаңғыру» бағдарламасын іске асыру шеңберінде «Табиғат айнасы»республикалық интернет-байқауын (бұдан әрі – Байқау) қашықтықтан өткізу ережесі оны өткізудің мақсаты, міндеттері және тәртібін анықтайды.

2. Мақсаты:көркем шығармашылық арқылы білім алушылардың экологиялық мәдениетін қалыптастыру.

Міндеттері:

табиғатқа деген ұқыптылық және ресурсты үнемдеушілік қарым-қатынасты тәрбиелеу;

білім алушылардың шығармашылыққа қызығушылығын дамыту;

білім алушылар мен педагогтерді шығармашылық белсенділікке ынталандыру;

балалардың назарын қоршаған ортаны қорғауға, табиғат ескерткіштеріне және Қазақстан мәдениетіне аудару;

балалар мен жастардың эстетикалық деңгейін көтеру.

3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.

4. Байқауды ұйымдастырушылар әділ қазылар алқасы мен ұйымдастыру комитетінің құрамын қалыптастырады.

**2. Байқауды өткізу мерзімі мен тәртібі**

5. Байқау жұмыстары **2017 жылғы 25 тамыздан 14 қазанға дейін** **nt\_ekotur@mail.ru** электронды поштасына қабылданады.

**2016 жылғы 14 қазаннан кейін** түскен байқау материалдары, сондай-ақ талаптарға сәйкес келмейтін байқау материалдары қарастырылмайды.

Байқаудың қорытындысы, жеңімпаздардың дипломы, қатысушылардың сертификаттары **2017 жылғы 31 қазанда www.ziyatker.org** сайтында орналастырылады.

6. Ұйымдастырушының байқауды өткізу мерзімін ұзартуға құқығы бар. Ұйымдастырушының шешімі бойынша байқауды өткізу мерзімін ұзарту туралы ақпаратты міндетті түрде әлеуетті қатысушыларға хабардар ете отырып, байқаудың өткізу, өзгерту туралы және қорытындыны орналастыру мерзімдері мына сілтемеде көрсетіледі: www.ziyatker.org → Республикалық шаралар → «Табиғат айнасы» байқауы → әрі қарай.

7. Байқауға келіп түскен жұмыстар қайтарылмайды. Байқаудың ұйымдастырушылары авторды көрсете отырып, жұмысты бұқаралық ақпарат құралдарында жариялауға құқылы.

8. Байқауға қатысу үшін **1500 (бір мың бес жүз)** теңге төлемақы төленеді.

Төлемақы барлық банк немесе Қазпошта бөлімшелерінде келесі реквизиттер арқылы жүргізіледі:

ҚР БҒМ «Республикалық қосымша білім беру оқу-әдістемелік орталығы» РМҚК (резидент).

БИН 990140004733

ИИК KZ918560000005068448

БИК KCJBKZКX

Кбе 16

Төлемақы мақсатының коды: 859.

АО «БанкЦентрКредит»

Төлемақының мақсаты: «Табиғат айнасы»байқауы. Байқауға қатысушының (жіберуші) аты-жөні, тегі міндетті түрде көрсету қажет.

9. Байқауға қатысу үшін міндетті түрде келесі құжаттарды:

1. кестеге сәйкес өтінімді;
2. сканерден өткізілген түбіртек немесе төлем тапсырмасын;
3. электронды түрде байқау жұмысын **nt\_ekotur@mail.ru** электронды поштасына жіберу қажет.

**3. Байқау талаптары**

10. Байқауға мектепке дейінгі, жалпы орта, қосымша, кәсіптік және техникалық білім беру ұйымдарының 6-18 жас аралығындағы білім алушылар келесі жас санаттары бойынша қатыса алады:

6 жасқа дейін мектепке дейінгі жас санаты;

7-10 жастағы кіші жас санаты;

11-14 жастағы орта жас санаты;

15-18 жастағы жоғарғы жас санаты.

11. Байқауға ұсынылатын жұмыстар JPEG форматында электронды түрде қабылданады. Байқау келесі номинациялар бойынша өткізіледі.

**Кескіндеме және графика** (қарындашпен, тушьпен, фломастермен суреттер; гуашьпен, маймен, акварельмен кескіндеме; ақ-қара графика және тағы басқа).

**Мүсін және керамика** (дөңгелек скульптура и қабырғаға салынған (панно) суреттер; үлкен және жалпақ композициялар және тағы басқа).

**Табиғат және шығармашылық** (сабан, жазық флоралық жұмыстар, әртүрлі табиғи материалдар арқылы қолдан жасалған бұйымдар және композициялар және тағы басқа).

**Фитодизайн** (үлкен коллаждар, шығыс немесе европалық стильде аранжирлеу, бонсай және тағы басқа).

**Қолданбалы өнер** (түс кілем, құрақ техникасы, кестелеу, өру, тоқымамен жұмыс, тоқымашылық, тоқу (біз, ілгек, челночное кружево, «фриволите», шілтер (инемен тігілетін өрнек), жұмсақ ойыншық, батик); ағаш және одан бұйым, ағаштағы ою-өрнек, қабықтан (қайынның қабығы) ою-өрнек, жануарлар мен балықтанрдың терісі, сабақтан, тастан, металлдан бұйымдар, сүйектен ою-өрнектер және бұйымдар).

**Резервтер** – толық немесе жартылай әртүрлі өндірістік және тұрмыстық қалдықтардан жасалған көркемсурет және техникалық шығармашылық бұйымдар.

**Фото** (табиғи нысандарды бейнелейтін фотосуреттер).

**Бейнефильмдер** (табиғат нысандары, жануарлар немесе апат белгілері туралы отандық бейнефильмдер, мультфильмдер сарыны бойынша). Бейнеофильм дыбысы мен суреті сапалы түрде AVI, MPEG форматында ұсынылады. Файлдардың мөлшері 15 Mb-қа дейін, ұзақтылығы 3 минуттан артық емес. Бейнефильмде автордың аты мен бейнеролик тақырыбы көрсетіледі.

**12. Байқау жұмыстарын бағалау өлшемдері:**

байқаудың тақырыбына сәйкестігі;

жұмысты орындау техникасы;

таңдалған тақырыптың толық ашылуы;

рәсімдеу сапасы;

тақырыптың ашылуының өзектілігі мен тереңділігі;

ұсынылған материал мазмұнының байқаудың мақсаты мен міндеттеріне сәйкестігі.

13. Байқауда бір қатысушы бір номинация немесе бірнеше номинацияға қатыса алады. Әр номинацияға әр қатысушыдан бір ғана жұмыс қабылданады. Әр номинация бойынша әр жеке жұмыс үшін төлемақы қабылданады.

14. Байқау жұмысының титул парағында көрсетіледі:

облыс, аудан (қала), ауыл;

білім беру ұйымының аталуы;

байқау, номинация, жұмыс аталуы;

автордың аты-жөні;

қатысушының жасы;

e-mail, байланыс мәліметтері;

жетекшінің аты-жөні, тегі;

жетекшінің лауазымы және жұмыс орны.

15. Интернет желісінен алынған және өзге авторлардың материалдарын қолдануға тыйым салынады. Байқау жұмыстары бұрын ешқандай интернет желісінде жарияланбаған болуы тиіс.

**4. Байқаудың қорытындысын шығару және жеңімпаздарды марапаттау**

16. Әділқазы мүшелері номинациялар бойынша байқаудың жеңімпаздарын анықтайды.

17. Байқау жеңімпаздары І, ІІ, ІІІ дәрежедегі дипломдармен, байқау жеңімпаздарының жетекшілері алғыс хатпен марапатталады, орынға ілікпеген қатысушыларға сертификаттар беріледі.

Байқау жеңімпаздарына дипломдардың, олардың жетекшілеріне алғыс хаттардың және қатысушыларға сертификаттардың электронды нұсқалары **www.ziyatker.org** сайтында мына сілтеме <http://www.ziyatker.org/#!-/c10hg> бойынша автоматты түрде жүктеу мүмкіндігімен орналастырылады.

Анықтама телефондары: **8(7172)249308** («Табиғат айнасы»байқауы).

Диплом, сертификаттардың онлайн нұсқасын жүктеу үлгісі [www.ziyatker.org](http://www.ziyatker.org) →Республикалық шаралар→ «Табиғат айнасы»байқауы → жалғасы.

Қатысушы балаларға арналған ғылыми-танымдық [www.ziyatker.org](http://www.ziyatker.org/)  сайтында, «Жас саяхатшы» қауымдастығына («ВКонтакте» әлеуметтік желісі арқылы) тіркелуі тиіс. (Мына сілтеме бойынша  <https://vk.com/puteshestvennikkz>).

**Қашықтықтан өткізілетін Республикалық интернет байқауына қатысу өтінімі**

|  |  |  |  |  |  |  |
| --- | --- | --- | --- | --- | --- | --- |
| Қатысушының аты-жөні, тегі | Жасы | Облыс, қала, аудан, ауыл, білім беру ұйымының атауы, сыныбы, курсы | Байқаудың, номинацияның, жұмыстың атауы | Байланыс мәліметі (ұялы телефон, эл. адресі) | Жетекшінің аты-жөні, тегі (толық), егер бар болса, жұмыс орны мен қызметі | Жетекшінің байланыс мәліметі (ұялы телефоны, эл. адресі) |
| 1 | 2 | 3 | 4 | 5 | 6 | 7 |